Viborger Samler, 1844-07-02
Domme, afsagte i den Kongl. Landsoverret i Viborg, den 17de Juni 1844. Nr. 73. - Ldsoprykt. Jespersen som Actor, contra Arrestanterne Niels Christensen Huus og Anders Christensen (Ldsorkt. Juul og Holm), tiltalte for Natten mellem den 29de og 30te August f. A. voldeligen at have overfaldet Karlen Thomas Jensen paa Landeveien og frarøvet ham nogle Penge m.v., hvorhos tillige Anders Christensen sigtes for Tyverie. Med Hensyn til det nævnte Overfald og Røverie har Thomas Jensen forklaret, at han den 28de August f. A. om Aftenen i begge Arrestanters Overværelse fik af en Mand i Hobroe udbetalt et Beløb af 23 Rbd., deels i Sølv og deels i Sedler. Da han omtrent Kl. 11 havde forladt den nævnte Mands Huus for at begive sig til sit Hjem i Hjørring Amt, opstod der ude paa Gaden imellem ham og de Tilstedeværende, hvoriblandt Arrestanterne, en Samtale, under hvilken Huus lod en Flaske med Brændeviin falde mod Steenbroen, saa at Flasken gik itu. Huus paasagde nu Th. Jensen at han var Skyld deri, og ved samme Leilighed blev han af Arrestanten Anders Christensen advaret om ikke ved den Tid paa Aftenen at forlade Byen. Th. Jensen begav sig imidlertid strax paa Veien til Aalborg, men efterat han havde gaaet et Stykke blev han indhentet af Arrestanterne, af hvilke Huus foreslog ham at følges ad og kort efter gjentagne Gange forlangte, at Jensen skulde give ham en Erstatning af 1 Mk. for den ituslagne Flaske; da Jensen vægrede sig herved, begyndte Huus at puffe og støde til ham, hvorover de kom i Haandgemæng, hvori Anders Christensen, da han saae at Jensen var den Stærkeste, ifølge Sidstnævntes Udsagn, tog Deel og hialp Huus at prygle ham Jensen søgte nu at undflye, men blev eftersat af begge Arrestanterne, af hvilke Huus kastede Stene paa ham, og da Huus nu atter overfaldt ham og kastede ham til Jorden, tog Anders Christensen ogsaa Deel heri. Ved denne Leilighed siger Th. Jensen at han erholdt et Par Skrammer i Ansigtet af en Kniv, som Huus havde fremtaget, men hvilken han dog ikke troer var oplukket, og hvormed forøvrigt Huus truede ham; hans Klæder bleve nedkrængede og tildeels sønderrevne og han mærkede, at Arrestanterne havde Hænderne i hans Buxelommer hvori han havde sine Penge, og da han omsider var undkommen og en kort Tid havde skjult sig i noget Korn, samt derpaa begivet sig tilbage til Hobroe, erfarede han, at han havde mistet 4 Specier og 8 a 9 Sølvmarkstykker ligesom han ogsaa havde seet, at Anders Christensen havde medtaget hans Tornister, som han havde efterladt ved Landeveien. J denne Sag er ved Hellum og Hindsted Herreders Extraret Arrestanten Niels Christensen Huus frifunden for Actors videre Tiltale, og Arrestanten Anders Christensen, dømt til at hensættes til Forbedringshuusarbeide i Viborg Tugt- og Forbedringshuus i 4 Aar, samt til at betale i Erstatning til Thomas Jensen 9 Rbd. 4 Mk. – Dom: Arre stanten Anders Christensen bør hensættes til Forbedringshuusarbeide i Viborg Tugt og Forbedringshuus i 8 Maaneder. Med Hensyn til den Arrestanten Niels Christensen Huus tillagte Frifindelse bør Herredstingsdommen ved Magt at stande." Nr. 121. - Ldsoprykt. Lykke, som Actor, contra Huusmand Christen Christensen Hongaard, (Ldsoprykt. Nyboe tiltalt for Deelagtighed i Tyverie og ved Horns Herreders Extraret frifunden for Actors videre Tiltale med Forpligtelse til at deeltage i Udredelsen af Actionens Omkostninger - Dom : "Herredstingsdommen bør, forsaavidt paaanket er, ved Magt at stande. (Forlangt indrykket.)